open-index/open-wikipedia-markdown huggingface dataset:
கதியா கும்பார்

**கதியா கும்பார்** (*Kadia Kumbhar*) என்பது இந்தியாவில் காணப்படும் ஒரு பாரம்பரிய சமூகக் குழுவாகும்.  கடியா கும்பர் என்ற பெயராலும் அறியப்படுகின்றனர். ஒரு சாதி குழுவான இவர்கள் விசுவகர்மா தாதாவின் சந்ததியினராக கருதப்படுகிறார்கள். இந்த சமூகத்தினர் குசராத்து, மகாராட்டிரா, இராசத்தான் ஆகிய மாநிலங்களில் மட்டுமே உள்ளனர்.  குசராத்து மாநிலத்தின் சமூக மற்றும் கல்வி ரீதியாக பின்தங்கிய வகுப்பினரில் அடங்குவர்.  கும்பார் என்பது பொதுவாக *மண் பானைகள் தயாரிக்கும் தொழிலாளர்கள்* என்பதைக் குறிக்கும்.

கதியா கும்பார் சாதி 1920 ஆம் ஆண்டுகளில்  உருவானது.  ஒரு குழு தங்கள் தாய் சாதியுடன் உறவுகளை முறித்துக் கொண்டு ஒரு புதிய தனித்துவமான துணைக் குழுவை உருவாக்க முடிவு செய்தது. கதியா என்பது கதியாக்கள் அல்லது கொத்தனார்களை ஆக்கிரமித்தவர்கள் என்பது பொருளாகும்.  கதியா சமூகத்தில் விவாகரத்து பெற்றவர்கள் மற்றும் விதவைகளின் மறுமணம் ஏற்றுக்கொள்ளப்படுகிறது. நெருங்கிய உறவினர் கொண்ட நபர்களுக்கிடையே திருமணம் தடைசெய்யப்பட்டுள்ளது. இவர்கள் பெரும்பாலும் சைவ உணவுகளை உட்கொள்கிறார்கள், ஆனால் சில உறுப்பினர்கள், குறிப்பாக தெற்கு குசராத்தில், அசைவ உணவையும் சாப்பிடுகிறார்கள்.

இந்தியா சுதந்திரம் பெறுவதற்கு முன்பு, கதியா துணைக்குழு பெரும்பாலும் முன்னாள் பரோடா மாநிலம், பாவ்நகர் மாநிலம் மற்றும் போர்த்துகீசிய இந்தியா டையூ பிரதேசத்தில் குவிந்திருந்தது. இந்த சமூகத்தின் முதல் மக்கள் தொகை கணக்கெடுப்பு 1931 ஆம் ஆண்டில் எடுக்கப்பட்டது. தற்போது, இந்த சமத்தானங்கள் மற்றும் டையூவின் ஒரு பகுதியாக இருந்த நகரங்களான வடோதரா, அம்ரேலி, நவ்சாரி, காடி, ஓக்கா, கோடினார், பாவ்நகர் மற்றும் மகூவா போன்ற நகரங்கள் மற்றும் மாவட்டங்களில் அவை பரவியுள்ளன. இவை இப்போது குசராத்து, மகாராட்டிரா, இராசத்தானில் காணப்படுகின்றன.

குசராத்தின் தலாச்சா, பாவ்நகர் மற்றும் நாகர், இயூனாகத்து ஆகிய இடங்களில் வசிக்கும் கதியா கும்பார் சமூகத்தைச் சேர்ந்த சில குழுக்கள் தங்களை குர்சார் சத்திரியா கதியா கும்பார் என்று அழைத்துக் கொள்கின்றனர்.  முன்பு சத்திரிய சமூகத்துடன் தொடர்புடையவர்கள் என்றும், மட்பாண்ட வேலைகளையும் கொத்தனார் வேலையையும் செய்தனர் என்றும் அறியப்படுகிறது.   குசராத்து அரசு இவர்களை தங்கள் சாதி பட்டியலில் கதியா கும்பாராக  அடையாளம் காட்டுகிறது.

## மேற்கோள்கள்

பகுப்பு:இந்தியாவில் சாதிகள்
பகுப்பு:இந்து பண்பாடு
தாமரை சு. இராசேந்திரன்

**தாமரை சு. இராசேந்திரன்** (*S. Rajendran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் வெங்கட்ராமபுரம் கிராமத்தினைச் சேர்ந்தவர். அரியலூரில் ஒன்பதாம் வகுப்பு வரை பள்ளிக் கல்வியினை முடித்துள்ள இராசேந்திரன் அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரியலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1960 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
சர்தார் படேல் தேசிய ஒற்றுமைக்கான விருது

**சர்தார் படேல் தேசிய ஒற்றுமைக்கான விருது**  (Sardar Patel National Unity Award) என்பது இந்திய அரசின் உள்துறை அமைச்சகத்தால் வழங்கப்படும் ஒரு விருதாகும். இந்தியாவின் தேசிய ஒற்றுமை மற்றும் ஒருமைப்பாட்டை மேம்படுத்துவதற்கு பங்களித்த இந்திய குடிமக்களை அங்கீகரிப்பதற்காக இந்த விருது வழங்கப்படுகிறது. இந்த விருது 2021 அக்டோபர் 31 அன்று, இந்தியாவின் தேசிய ஒற்றுமை தினத்தில் அறிவிக்கப்பட உள்ளது - இது சர்தார் படேலின் பிறந்தநாளும் ஆகும்.
## பின்னணி
இந்திய சுதந்திரத்தின் போது மாகாணங்களை ஒன்றிணைப்பதில் சர்தார் படேல் ஒரு முக்கிய பங்காற்றினார். நாட்டின் ஒருமைப்பாடு மற்றும் ஒற்றுமைக்காக படேல் நினைவுகூரப்படுகிறார். 2019 ஆம் ஆண்டில், நாட்டின் ஒற்றுமை மற்றும் ஒருமைப்பாட்டிற்கான அசாதாரண பங்களிப்புகளை அங்கீகரிக்கும் வகையில் மோதி அரசாங்கம் இந்த விருதை அறிவித்தது.
## விருதுக் குழு
விருது பெறுபவர்கள், பின்வருபவர்களை உள்ளடக்கிய விருதுக் குழுவால் தேர்ந்தெடுக்கப்படுவார்கள்:

* பிரதமர்
* அமைச்சரவைச் செயலாளர்
* குடியரசுத் தலைவரின் செயலாளர்
* உள்துறைச் செயலாளர்
மேலும், விருதுக் குழுவிற்காக மூன்று அல்லது நான்கு உறுப்பினர்களைப் பிரதமர் தேர்ந்தெடுப்பார்.

சோமநாதபுரம் கோயிலை கே. எம். முன்ஷியுடன் இணைந்து மீண்டும் எழுப்பக் காரணமாக இருந்தவர்.
அகமதாபாத்தில் வழக்கறிஞா் தொழில் நடத்தியபோது உள்ளூர் மக்களின் பிரச்சினைகளுக்கு உதவி செய்ததன் மூலம் பிரபலமானார். 1917-ம் ஆண்டு மாநகராட்சித் தேர்தலில் வெற்றி பெற்றார். சுதேசி இயக்கம் உச்சத்தில் இருந்தபோது காந்தியின் உரையைக் கேட்டவர், வழக்கறிஞா் தொழிலை உதறி சுதேசி இயக்கத்தில் இணைந்தார்.
* பார்டோலி என்ற இடத்தில் விவசாயிகள் நலன் காக்க நடைபெற்ற மற்றொரு சத்தியாக்கிரகப் போராட்டத்திலும் படேலுக்கு வெற்றி கிடைத்தது. அப்போதிருந்து மக்களால் ‘சர்தார்’ என்று அன்போடு அழைக்கப்பட்டார். அதன் பிறகு போராட்டங்களும் சிறைவாசமும் அவருக்கு வாடிக்கையாகிப் போனது.
* சுதந்திரப் போராட்டத்தின் சிப்பாய் என்று அழைக்கப்பட்டார். இந்திய விவசாயிகளின் ஆன்மாவாக கருதப்பட்டார். நவீன இந்தியாவை உருவாக்கியவர்களில் முக்கியமானவர். சுதந்திர இந்தியாவின் முதல் உள்துறை அமைச்சராகவும் துணைப் பிரதமராகவும் பணியாற்றினார்.
* நாடு முழுவதும் ஆங்காங்கே துண்டு துண்டாக மன்னராட்சி நடந்துகொண்டிருந்த 565 ராஜ்ஜியங்களை ஒன்றிணைத்ததுதான் உள்துறை அமைச்சராக அவர் ஆற்றிய முதல் பணி. வி.பி.மேனனுடன் இணைந்து அகண்ட பாரதத்தை அமைத்தார்.
* அகண்ட பாரதம் அவ்வளவு எளிதாக அமையவில்லை. அந்த இலக்குக்காக சகல வழிகளையும் பின்பற்றினார். சர்ச்சைகள், எதிர்ப்புகள் எழுந்தாலும் இரும்பு மனிதராக நின்று சமாளித்தார்.
* 75-ஆம் வயதில் இறந்தார். 1991-இல் படேலுக்கு பாரத ரத்னா விருது வழங்கப்பட்டது.
## மரபுரிமைப் பேறுகள்
### ஒற்றுமைக்கான சிலை

 
இவருடைய நினைவாக குஜராத் மாநிலத்தில் ஓடும் நர்மதா மாவட்டத்தில் பாயும் நர்மதா நதிக்கரையில், சர்தார் வல்லபாய் படேலின் 143-ஆவது பிறந்த நாளில் ஒற்றுமைக்கான சிலை இந்தியப் பிரதமர் நரேந்திர மோடி திறந்துவைத்தார். இதுவே உலகின் மிக உயரமான சிலையாகும் 182 மீட்டர் (597 அடி).
* சர்தார் வல்லப்பாய் படேல் தேசிய நினைவகம்
* சர்தார் வல்லப்பாய் படேல் பன்னாட்டு வானூர்தி நிலையம்
* சர்தார் வல்லப்பாய் படேல் தேசிய காவல் அகாதமி
* சர்தார் வல்லப்பாய் படேல் பன்னாட்டு நெசவு மற்றும் மேலாண்மை பள்ளி

## மேற்கோள்கள்

பகுப்பு:இந்திய விருதுகள்
மந்த்சௌர் சட்டமன்றத் தொகுதி

**மந்த்சௌர் சட்டமன்றத் தொகுதி** *(Mandsaur Assembly constituency)* என்பது இந்தியாவின் மத்தியப் பிரதேச மாநிலச் சட்டமன்றத்தில் உள்ள 230  சட்டமன்றத் தொகுதிகளில் ஒன்றாகும். இத்தொகுதியானது மண்டசௌர் மாவட்டத்தில் அமைந்துள்ளது. இது மண்டசௌர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
தெய்னிக் யுகசங்கம்

**தெய்னிக் யுகசங்கம்** *(Dainik Jugasankha)* என்பது இந்தியாவின் கொல்கத்தா, குவகாத்தி, சில்சார், சிலிகுரி மற்றும் துர்காபூர் ஆகிய இடங்களிலிருந்து ஒரே நேரத்தில் வெளியிடப்படும் ஒரு வங்காள மொழி நாளிதழ் ஆகும். இது வங்காள மொழியில் தெய்னிக் ஜுகசங்கா (வங்காளம்: দৈনিক যুগশঙ্খ) என்ற பெயரில் அழைக்கப்படுகிறது. சுமார் 1,50,000 பிரதிகள் என்ற விற்பனை எண்ணிக்கையுடன், இது அசாமின் முதல் பத்து செய்தித்தாள்களில் ஒன்றாகத் திகழ்கிறது.

## வரலாறு

1950-ஆம் ஆண்டு, *தெய்னிக் யுகசங்கம்* நாளிதழ், 'வார்தா பகீரத்' வைத்யநாத் நாத் என்பவரால் நிறுவப்பட்டது. இது சில்சார் நகரிலிருந்து வெளியிடப்பட்டு வந்தது. 21-ஆம் நூற்றாண்டில் இந்த நாளிதழ் விரிவடைந்தது. 2000 ஆம் ஆண்டு முதல் குவகாத்தியிலிருந்தும், பின்னர் 2006-ஆம் ஆண்டு முதல் திப்ருகாரிலிருந்தும் இதன் பதிப்புகள் வெளியாகத் தொடங்கின. 2015-ஆம் ஆண்டின் நடுப்பகுதியில், தெய்னிக் யுகசங்கத்தின் கொல்கத்தா பதிப்பு தொடங்கப்பட்டது. 2016-ஆம் ஆண்டில், யுகசங்கம் தனது சிலிகுரி பதிப்பை வெளியிடத் தொடங்கியது. 2019-ஆம் ஆண்டு முதல், திப்ருகார் பதிப்பு அச்சுப் பதிப்பாக மட்டுமே வெளியானதுடன், துர்காபூர் பதிப்பும் தனது செயல்பாடுகளைத் தொடங்கியது.

## இலக்கிய விருது

'தெய்னிக் யுகசங்க குழுமம்', வங்காள மொழி இலக்கியத்திற்காக ஆண்டுதோறும் ஒரு இலக்கிய விருதை வழங்கி வருகிறது; 'யுகசங்கா சாகித்ய புரசுகார்'  என அழைக்கப்படும் இவ்விருது மிகவும் மதிப்புமிக்கதாகக் கருதப்படுகிறது. மேலும், 2013-ஆம் ஆண்டு முதல் செய்தியாளர்களுக்கான விருதுகளையும் இக்குழுமம் வழங்கத் தொடங்கியது.

* *2014 இலக்கிய விருது*: சுவர்ணாலி பிசுவாசு பட்டாச்சார்ஜி
* *2013 இலக்கிய விருது*: அதின் தாசு (கவிஞர் மற்றும் தெய்னிக் யுகசங்கத்தின் முன்னாள் ஆசிரியர்) 
* *2012 இலக்கிய விருது*: உஷாரஞ்சன் பட்டாச்சார்ஜி 
* *2011 இலக்கிய விருது*: முனைவர் தபோதிர் பட்டாச்சார்ஜி (சில்சார், அசாம் பல்கலைக்கழகத்தின் முன்னாள் துணைவேந்தர்)
* *2010 இலக்கிய விருது*: விகாஷ் சர்க்கார் 

## பிற செயல்பாடுகள்

தெய்னிக் யுகசங்கம் நாளிதழ் விளையாட்டு நடவடிக்கைகளை ஊக்குவித்து வருகிறது. 2001ஆம் ஆண்டில் 'வைத்யநாத்  நினைவுச் சின்னப் பரிசுத் தொகை கிரிக்கெட் போட்டி' தொடங்கப்பட்டது. மற்றும்  2005ஆம் ஆண்டில் கால்பந்து போட்டி கோப்பிற்கான யுகசங்க பரிசுத் தொகை  தொடங்கப்பட்டது. மேற்கண்ட போட்டிகள் இரண்டு பள்ளிக்கு இடையிலான விளையாட்டுப் போட்டிகளாக, சில்சார் டிஎஸ்ஏ அமைப்பால் ஒருங்கிணைத்து நடத்தப்படுகின்றன.

## மேற்கோள்கள்

## வெளி இணைப்புகள்
* ''தெய்னிக் யுகசங்கம்'' 
*தெய்னிக் யுகசங்கம் நாளிதழ் சில்சார் 

பகுப்பு:கொல்கத்தாவில் ஊடகங்கள்
பகுப்பு:வங்காள மொழி ஊடகங்கள்
பகுப்பு:மேற்கு வங்கத்தின் பண்பாடு
விவிலியன் ரிச்சர்ட் ஜான் குமார்

**விவிலியன் ரிச்சர்ட் ஜான் குமார்** (*Vivilian Richards Johnkumar*) என்பவர் இந்திய அரசியல்வாதியும் புதுச்சேரி ஒன்றியப் பகுதி சட்டமன்ற உறுப்பினரும்  ஆவார். இவர் 2021ஆம் ஆண்டு நடைபெற்ற புதுச்சேரி சட்டமன்றத் தேர்தலில் நெல்லித்தோப்பு சட்டமன்றத் தொகுதியில் பாரதிய ஜனதா கட்சி வேட்பாளராகப் போட்டியிட்டு புதுச்சேரி சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் இத்தேர்தலில் திராவிட முன்னேற்றக் கழகத்தின் வி. கார்த்திகேயனை 496 வாக்குகள் வித்தியாசத்தில் தோற்கடித்தார்.

## தேர்தல் செயல்பாடு
### 2021

## மேற்கோள்கள்

பகுப்பு:புதுச்சேரி சட்டமன்ற உறுப்பினர்கள் 2021-2026
பகுப்பு:புதுச்சேரியைச் சேர்ந்த பாரதிய ஜனதா கட்சி அரசியல்வாதிகள்
பூவிதழ்

[thumb|ஒரு முதிர்ந்த மலரின், [பூவிதழ்|இதழ் வட்டம் என்பது அல்லி வட்டத்தையும்,  புல்லி வட்டத்தையும் கொண்டுள்ளது.]]
**பூவிதழ்** (*perianth*) என்பது பூவின் இனப்பெருக்கத்திற்கு உதவாத தாவரப் பகுதியாகும். இது பூவின் இனப்பெருக்க உறுப்புகளைச் சுற்றி ஒரு உறை போன்ற அமைப்பை உருவாக்குகிறது. இது புல்லி வட்டத்தையும், அல்லி வட்டத்தையும் உள்ளடக்கி உள்ளது.

 பூவிதழ் பல்வேறு வடிவங்களிலும் அளவுகளிலும் காணப்படுகின்றன. சில தாவரங்களில் புல்லி இதழ்களும் அல்லி இதழ்களும் ஒரே மாதிரியாகத் தோற்றமளிக்கின்றன. இவை டெப்பல்கள் என்று தாவரவியலாளர்களால் அழைக்கப்படுகின்றன.

## கரோனா
கரோனா (Corona) என்பது சில பூக்களில் காணப்படும் கூடுதல் அமைப்பாகும். இது அல்லி இதழ்களுக்கும் மகரந்தத் தாள்களுக்கும் இடையில் வளரும் ஒரு வளையமாகும். டஃபோடில் போன்ற பூக்களில் இந்த கரோனா மிகவும் தெளிவாகக் காணப்படும்.

## காட்சியகம்

## மேற்கோள்கள்

பகுப்பு:தாவர உடற்கூற்றியல்
அக்சைய் குமார் பரல்

**அக்சைய் குமார் பரல்** *(Akshay Kumar Baral)* (1860–1919) என்பவர் இந்தியாவின் மேற்கு வங்காளத்தைச் சேர்ந்த வங்க மொழி கவிஞர் மற்றும் எழுத்தாளர் ஆவார். இவர் பிறந்த இடம் கல்கத்தா ஆகும். அவரது குடும்பம் முதலில் ஊக்ளி மாவட்டத்தின் சந்தன்நகரில் வசித்தது.

## ஆரம்ப கால வாழ்க்கை

பரல் 1860 ஆம் ஆண்டில் பிரித்தானிய இந்தியாவின் வங்காள மாகாணத்தில் உள்ள கல்கத்தாவின் சோர்பகானில் பிறந்தார். அங்குள்ள ஏர் பள்ளியில் சிறிது காலம் பயின்றார். அதன் பின்னர் இவர் தில்லி மற்றும் இலண்டன் வங்கியில் கணக்கு எழுத்தராக பணியாற்றினார். வடக்கு பிரித்தானியப் பேரரசு ஆயுள் காப்பீட்டு நிறுவனத்தில் செயலாளராக பணியாற்றினார்.

## தொழில்
கவிஞர் பிகரிலால் சக்ரவர்த்தியின் ரசிகராக இருந்தார். சிசிர் குமார் தாசு பரலின் கவிதைகளை தியானம் மற்றும் சிந்தனைமிக்கவை என்று விவரித்தார்.  நாராயணன் சௌதுரியின் கூற்றுப்படி, இவர் இந்திய இலக்கியத்தில் சிறந்த இரங்கற்பாக்களின்  எடுத்துக்காட்டுகள்   சிலவற்றை  எழுதியுள்ளார். 

## நூல் பட்டியல்

*  புரோடிப்பு (1884)
*  கனகஞ்சோலி 1885
*  சங்க (1910)
*  ஈசா (1912)
*  வுல்
* சண்டிதாசு (1917)

## மேற்கோள்கள்

பகுப்பு:1860 பிறப்புகள்
பகுப்பு:1919 இறப்புகள்
பகுப்பு:கொல்கத்தா எழுத்தாளர்கள்
பகுப்பு:வங்காள எழுத்தாளர்கள்
பகுப்பு:மேற்கு வங்காள எழுத்தாளர்கள்
மு. நாகதியாகராஜன்

**மு. நாகதியாகராஜன்** (பிறப்பு 1979) என்பவர் புதுச்சேரியைச் சேர்ந்த ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் காரைக்கால் மாவட்டத்தில் உள்ள நிரவி திருமலைராயன்பட்டினம் சட்டமன்றத் தொகுதியிலிருந்து புதுச்சேரி சட்டமன்ற உறுப்பினராக உள்ளார். இவர் திராவிட முன்னேற்றக் கழகத்தின் சார்பில் 2021 புதுச்சேரி சட்டமன்றத் தேர்தலில் வெற்றி பெற்றார்.

## இளமையும் கல்வியும்
நாகதியாகராஜன் புதுச்சேரி, காரைக்கால் மாவட்டம், நிரவி திருமலைராயன்பட்டினத்தைச் சேர்ந்தவர். இவர் கே. முரளி மனோகரனின் மகன். இவர் பாரதிதாசன் பல்கலைக்கழகத்தில் உயிரி தொழில்நுட்பத்தில் முதுகலை அறிவியல் படித்தார், ஆனால் படிப்பை முடிக்கவில்லை. இவர் ஒரு விவசாயி. 

## தொழில்
2021 புதுச்சேரி சட்டமன்றத் தேர்தலில், திராவிட முன்னேற்றக் கழகத்தின் சார்பில் நிரவி திருமலைராயன் பட்டினம் சட்டமன்றத் தொகுதியில் நாகதியாகராஜன் போட்டியிட்டு வெற்றி பெற்றார். இவர் 14,496 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் வி. எம். சி. எசு. மனோகரனை 5,511 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:1979 பிறப்புகள்
பகுப்பு:புதுச்சேரி சட்டமன்ற உறுப்பினர்கள் 2021-2026
அலகா தாஸ்

**அலகா தாஸ்** *(Alaka Das)* என்பவர் 1946 ஆம் ஆண்டு குமில்லாவில் பிறந்த வங்காளதேசத்தின் சங்கீதக் கலைஞர் ஆவார். அவர் அரசுடமையிலான ஊடகங்களில் வழக்கத்திற்கு மாறான பல இராகங்களைப் பாடியதற்காக குறிப்பிடத்தக்கவர்.

## குடும்பம்
தாஸின் தந்தை பண்டித் சுரேந்திர நாராயண் தாஸ் ஒரு செம்மொழி இசைக்கலைஞர் ஆவார். அவரிடமிருந்தே அவர் இசையின் அடிப்படைகளை கற்றுக்கொண்டார்.அவரது மாமா சுதின் தாஸ்; அவரிடமிருந்து சில காலம் நஸ்ருல் சங்கீதத்தை கற்றார்.**நஸ்ருல் சங்கீதம்** என்பது வங்காளதேசத்தின் தேசியக் கவிஞரான காஜி நஸ்ருல் இஸ்லாம் எழுதி இசையமைத்த பாடல்களை குறிக்கும்.அவரது தம்பிகளான மனஸ் குமார் தாஸ், சுப்ரத தாஸ் மற்றும் தபஸ் குமார் தாஸ் ஆகியோரும் வங்காளதேசத்தில் நஸ்ருல் சங்கீதப் பாடகர்களாக உள்ளனர்.

## ஆரம்ப வாழ்க்கை மற்றும் தொழில்
தாஸ் 1963 ஆம் ஆண்டு வங்காளதேச வானொலியில் இணைந்து தனது தொழில்முறை இசைப் பயணத்தைத் தொடங்கினார். பின்னர் 1967 ஆம் ஆண்டு வங்காளதேச தொலைக்காட்சியிலும் இணைந்தார். இவ்விரு அரசுடமையிலான ஊடகங்களிலும் செம்மொழி இசை மற்றும் நஸ்ருல் சங்கீதத்தில் மூத்த கலைஞராகப் பதிவு செய்யப்பட்டுள்ளார்.1986 ஆம் ஆண்டு அவரது தந்தை மறைந்தபின், வங்காளதேசத்தின் பழமையான இசைப் பள்ளிகளில் ஒன்றான சங்கீத கல்வியாளர் சங்கத்தின் முதல்வராக பணியாற்றி வருகிறார். இந்த இசைப் பள்ளி 1942 ஆம் ஆண்டு குமில்லாவின் தால்புகூர் பார் பகுதியில் சுரேன் தாஸ் அவர்களால் நிறுவப்பட்டது.

## இலக்கியப் படைப்புகள்

* 2015 – ராக் மஞ்சரி என்ற செம்மொழி இசை நூலை வெளியிட்டார்
* 2011 – ராக் மஞ்சுஷா என்ற இசை நூலை தனது தம்பி மனஸ் குமார் தாஸ் உடன் இணைத் தொகுப்பாசிரியராக வெளியிட்டார்; இந்நூல் அவரது தந்தை பண்டித் சுரேன் தாஸ் எழுதியதாகும்'

## விருதுகள் மற்றும் பாராட்டுகள்

* 2014 – மாவட்டச் சிற்பக்கலைப் பதக்கம்
* 2014 – சங்கீத நிகேதன் சன்மானம்
* 2013 – வினோய் சாகித்ய சன்மானம்
* 2011 – நஸ்ருல் சன்மானம் (டாக்கா நஸ்ருல் சங்கீதக் கலைஞர் பேரவை வழங்கியது)

## முக்கிய அம்சங்கள்
வங்காளதேசத்தின் செம்மொழி இசை மற்றும் நஸ்ருல் சங்கீதத் துறைகளில் நீண்டகால அனுபவம் பெற்ற மூத்த கலைஞராகப் போற்றப்படுகிறார்.அரிய மற்றும் வழக்கத்திற்கு மாறான இராகங்களைப் பாடுவதில் தனித்துவம் கொண்டவர்.வானொலி மற்றும் தொலைக்காட்சி நிகழ்ச்சிகள் மூலம் இசையை பொதுமக்களிடம் பரப்பியுள்ளார்.இசைக் கல்வி வளர்ச்சிக்காக பாடசாலை நிர்வாகம் மற்றும் பயிற்சி நடவடிக்கைகளில் ஈடுபட்டு வருகிறார்.பாரம்பரிய இசை மரபுகளை பாதுகாக்கும் முயற்சிகளில் தொடர்ந்து செயல்பட்டு வருகிறார்.இசை மற்றும் இலக்கியப் படைப்புகள் மூலம் தனது துறையில் பங்களிப்பு செய்துள்ளார்.இவரது மாமா சுதின் தாஸ் (30 ஏப்ரல் 1930 – 27 ஜூன் 2017) என்பது வங்காளதேசத்தைச் சேர்ந்த நஸ்ருல் சங்கீதக் கலைஞர் ஆவார்.அவர் வங்காளதேச அரசால் வழங்கப்படும் எகுஷே பதக்விருதைப் பெற்றுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1946
கான்சு ஜேக்கப் கான்சன்

**கான்சு ஜேக்கப் கான்சன்** (*Hans Jacob Hansen*)(10 ஆகத்து 1855 – 26 சூன் 1936) என்பவர்டென்மார்க் நாட்டினைச் சேர்ந்த விலங்கியல் அறிஞர் ஆவார். இவர் ஓடுடைய கணுக்காலிளைப் பற்றிய ஆய்வான *கார்சினாலஜி*க்கு ஆற்றிய பங்களிப்புகளுக்காக அறியப்படுகிறார். இவர் பெல்லிங்கில் பிறந்து ஜென்டோஃப்டேவில் காலமானார்.

கான்சன் 1883இல் கோபனாவன் பல்கலைக்கழகத்தில் முனைவர் பட்டம் பெற்றார்.

1895ஆம் ஆண்டில் ஐசுலாந்து மற்றும் கிறீன்லாந்துக்கு சென்ற இங்கோல்ஃப் பயணத்தின் முதல் ஆண்டில் இவர் பங்கேற்றுள்ளார்.

## மேற்கோள்கள்

## வெளியிணைப்புகள்
*Biographical Etymology of Marine Organism Names &ndash; H.

பகுப்பு:டென்மார்க் அறிவியலாளர்கள்
பகுப்பு:1855 பிறப்புகள்
பகுப்பு:1936 இறப்புகள்
கென் கருணாஸ்

**கென் கருணாஸ்** (பிறப்பு 18 ஏப்பிரல் 2001) ஒரு இந்திய நடிகர், இயக்குநர், இசையமைப்பாளர், பின்னணி பாடகர் மற்றும் பாடலாசிரியர். இவர் கருணாஸின் மகன்.

## படங்கள்

## மேற்கோள்கள்

## வெளியிணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட இசையமைப்பாளர்கள்
பாபா பிதா

**பாபா பிதா** *(Bhapa pitha)* என்பது இந்திய துணைக்கண்டத்தின் கிழக்குப் பகுதியான கிழக்கு இந்தியா வடகிழக்கு இந்தியா வங்காள தேசம் மற்றும் நேபாளத்தில் காணப்புடும் ஒரு வகை அரிசி பிதா ஆகும். பாபா பக்கா வங்காளதேச மக்களால் குளிர்காலத்தில் விரும்பி உண்ணப்படும் ஒரு பாரம்பரிய உணவாகும்.  
புதிதாக அரைத்த அரிசி மாவிலிருந்து இது தயாரிக்கப்படுகிறது. அவியில் வேகவைத்த அரிசி கேக் ஆகும். இதனுள்ளே தேங்காய் மற்றும் பேரீச்சைபாகு நிரப்பப்படுகிறது. பாகுக்கு பதிலாக நாட்டுச்சர்க்கரை அல்லது வெல்லம் பயன்படுத்தலாம்.

## தேவையான பொருட்கள்
* அரைத்த அரிசி மாவு
* வெல்லப்பாகு
* தேங்காய்
* வெல்லம்

## மேலும் காண்க
* பக்கா
* கங்காபிதா

## மேற்கோள்கள்

பகுப்பு:இந்திய இனிப்பு உணவுகள்
பகுப்பு:அணிச்சல்கள்
பகுப்பு:வங்காளப் பண்பாடு
புயவெலும்பு புள்ளி

வலது|thumb|''கைபெசோப்ரிகான்'' இனங்களில் காணப்படும் புயவெலும்புப் புள்ளிகள்
**புயவெலும்பு புள்ளி** (*Humeral spot*; இலத்தீன் மொழியில் *[[புய எலும்பு|ஹியூமரஸ்]]*, தோள் பட்டை சம்பந்தப்பட்டது) என்பது பல வகையான மீன்களில் காணப்படும் ஒரு குறி அல்லது வடிவமாகும். இது பொதுவாக மார்புத் துடுப்புக்கு மேலே காணப்படும்.  பூச்சிகளில், புயவெலும்பு புள்ளி இறக்கையின் விலாப் பகுதியில் காணப்படலாம்.

## மேற்கோள்கள்

பகுப்பு:உடற்கூற்றியல்
கேமல் முடிச்சு

**கேமல் முடிச்சு** (*Haemal node*) என்பது **குருதிநிணநீர் முடிச்சு** அல்லது **குருதிநிணநீர் கணு** என்றும் அழைக்கப்படுகிறது. இது பல்வேறு பாலூட்டிகளிலும் (குறிப்பாக அசைபோடும் விலங்குகளில்) சில பறவைகளிலும் காணப்படும் நிணநீர் உறுப்பு ஆகும். கேமல் முடிச்சு முதன்முதலில் 1884இல் கிப்சு என்பவரால் விவரிக்கப்பட்டது. கேமல் கணு இதன் நிணநீர் நுண்ணறைகளின் அமைப்பில் நிணநீர்க் கணுக்களையும், அதன் நிணநீர் நார்களின் அமைப்பில் மண்ணீரலையும் ஒத்ததாகத் தோன்றுகின்றன. இது மண்ணீரலின் செயல்பாட்டைக் கொண்டிருப்பதாகக் கருதப்படுகிறது.

## மேற்கோள்கள்

பகுப்பு:உடற்கூற்றியல்
கொல்லம் காத்தாடி மன்றம்

**[[கொல்லம்]] காத்தாடி மன்றம் (''Kollam Kite Club'')  என்பது** இந்தியாவின் கேரள மாநிலம்  கொல்லம் நகரில் அமைந்துள்ள ஒரு பதிவு செய்யப்பட்ட காத்தாடி பறக்கவிடும்  மன்றம் ஆகும். காத்தாடி மன்றம், கொல்லம் , கொல்லம் பட்டம் விடும் மன்றம் என்ற பெயர்களாலும் இம்மன்றம் அறியப்படுகிறது. முக்கியமாக காத்தாடி பறக்கவிடல் , காத்தாடி விடும் பட்டறைகள் போன்றவற்றில் இம்மன்றம் கவனம் செலுத்துகிறது.  கொல்லம் காத்தாடி மன்றத்தின்  முக்கிய பொழுதுபோக்குப் பகுதி நகரத்தில் உள்ள கொல்லம் கடற்கரை ஆகும்.

## முக்கியத்துவம்
காத்தாடி பறக்க விடுவது இப்போது கொல்லம் நகர கலாச்சாரத்தின் ஒரு பகுதியாகும். கொல்லம் கடற்கரையில் தினமும் காத்தாடி பறக்க விடும் நடவடிக்கைகளில் கொல்லம் மக்கள் தீவிரமாக ஈடுபட்டுள்ளனர். இராச்சேசு  நாயர் என்பவரால் நிறுவப்பட்ட காத்தாடி அறக்கட்டளை இப்போது கொல்லத்தில் காத்தாடி பறக்க விடுதல் தொடர்பான பல பட்டறைகள் மற்றும் செயல்பாடுகளை ஏற்பாடு செய்து வருகிறது. கைட்டு லைஃப் அறக்கட்டளை ஒவ்வொரு ஆண்டும் கொல்லத்தில் காத்தாடி பறக்கும் விழாக்களை ஏற்பாடு செய்து வருகிறது. கைட்டு லைஃப் அறக்கட்டளையின் கொல்லம் மற்றும் சிமோகா பிரிவுகளும் அதிக  எண்ணிக்கையிலான உறுப்பினர்களைக் கொண்டுள்ளன. 2014 ஆம் ஆண்டு தேசிய காத்தாடி பறக்கவிடும் விழா  கொல்லத்தில் நடைபெற்றது. காத்தாடி தயாரிக்கும் வகுப்புகள் நகரத்தில் உள்ள பல்வேறு அமைப்புகளால் நடத்தப்படுகின்றன. 

## தேசிய காத்தாடி பறக்கும் விழா 2019
கொல்லம் தங்கல் குஞ்சு முசலியார் பொறியியல் கல்லூரி மாணவர் சங்கம், கொல்லம் கடற்கரையில் 2019 ஆம் ஆண்டு மார்ச்சு மாதம்  17 ஆம் தேதியன்று அன்று தேசிய காத்தாடி பறக்கும் விழாவை ஏற்பாடு செய்தது . கொல்லத்தில் உள்ள மூழ்கும் தீவான மன்ரோ தீவின் அவலநிலை குறித்த விழிப்புணர்வை பரப்புவதையும், ஒரே நேரத்தில் அதிகபட்ச எண்ணிக்கையிலான காத்தாடிகளை பறக்கவிட்ட ஆசிய சாதனையை முறியடிக்க முயற்சிப்பதையும் மாணவர் சங்கம் நோக்கமாகக் கொண்டிருந்தது. 

## மேற்கோள்கள்

பகுப்பு:கொல்லம் மாவட்ட விழாக்கள்
பகுப்பு:கேரள விழாக்கள்
சூப்பர்குட் சுப்பிரமணி

**சூப்பர்குட் சுப்பிரமணி** (*Supergood Subramani*) என்பவர் ஒரு இந்திய நடிகர் ஆவார். இவர் தமிழ்த் திரைப்படங்களில் பணியாற்றியதற்காக அறியப்படுகிறார் 

## தொழில்
சுப்பிரமணி திரைப்பட இயக்குநராக வேண்டும் என்ற கனவுடன் திரையுலகில் அடியெடுத்து வைத்தார். இவர் *[[திருமூர்த்தி (திரைப்படம்)|திருமூர்த்தி]]* (1995) படத்திற்கு பவித்ரனிடமும், *[[சிட்டிசன்]]* (2001) படத்திற்கு சரவண சுப்பையாவிடமும் உதவி இயக்குநராகப் பணியாற்றினார். மேலும் *[[பெண் சிங்கம்]]* (2010) படத்திற்கான கதை உருவாக்கக் கலந்துரையாடல்களிலும் பங்காற்றினார். சூப்பர் குட் பிலிம்ஸ் நிறுவனத்துடனான இவரது தொடர்பு காரணமாக, இவர் 'சூப்பர் குட் சுப்ரமணி' என்ற பெயரால் அழைக்கப்பட்டார்.  போதிய வாய்ப்புகள் இல்லாததால், இவர் நடிப்பின் பக்கம் திரும்பினார்.  *[[பிசாசு (2014 திரைப்படம்)|பிசாசு]]* (2014) திரைப்படத்தில் இவருக்கு முதல் குறிப்பிடத்தக்க கதாபாத்திரம் அமைந்தது. அதைத் தொடர்ந்து,  *[[பரியேறும் பெருமாள்]]* (2018) , *[[ஜெய் பீம் (திரைப்படம்)|ஜெய் பீம்]]* (2021) ஆகிய படங்களில் நடித்ததற்காக இவர் மேலும் பரவலான அங்கீகாரத்தைப் பெற்றார்.  *பரமன்* (2024) திரைப்படத்தின் மூலம் இவர் கதாநாயகனாக அறிமுகமானார். 

## தனிப்பட்ட வாழ்க்கை
சுப்பிரமணிக்கு 2025 ஏப்ரலில்  புற்றுநோய் இருப்பது கண்டறியப்பட்டது. அதைத் தொடர்ந்து, சிகிச்சை பெற்று வந்த நிலையில் இவர் தன் 58 வயதில் 2025 மே 10 அன்று இறந்தார். 

## திரைப்படவியல்

### திரைப்படங்கள்

### தொலைக்காட்சி

## மேற்கோள்கள்

பகுப்பு:2025 இறப்புகள்

பகுப்பு:2025 இறப்புகள்
பகுப்பு:தமிழ்த் திரைப்பட நடிகர்கள்
மெல்லி இரானி

**மெல்லி இரானி** (*Melli Irani*, 5 ஆகத்து 1932  – 19 மார்ச் 2026) என்பவர் மும்பையைச் சேர்ந்த இந்தியத் திரைப்பட ஒளிப்பதிவாளர் ஆவார். மலையாளத் திரையுலகில் முதன்மையாகப் பணியாற்றினார். 1971-இல் சிறந்த ஒளிப்பதிவாளருக்கான கேரள மாநிலத் திரைப்பட விருதைப் பெற்றார். 1984-இல் வெல்லம் திரைப்படத்திற்காகச் சிறந்த ஒளிப்பதிவாளருக்கான கேரளத் திரைப்பட விமர்சகர்கள் சங்க விருதை வென்றார்.

## வாழ்க்கைக் குறிப்பு
மெல்லி இராணி, 1932 ஆகத்து 5 அன்று மும்பையில், இந்தித் திரையுலகின் முதற் பேசும் திரைப்படமான ஆலம் ஆராவிற்கு ஒளிப்பதிவு செய்த ஆதி எம். இராணிக்கு மகனாகப் பிறந்தார். தன் தந்தையிடம் ஒளிப்பதிவு கற்றவர், 1962-இல் ஞானசுந்தரி என்ற மலையாளத் திரைப்படத்தில் சுயாதின ஒளிப்பதிவாளரானார்.

## இறப்பு
மெல்லி இரானி தனது கடைசி ஆண்டுகளைச் சென்னைச் சேத்பட்டுவில் உள்ள இல்லத்தில் கழித்தார். 2026 மார்ச் 19 அன்று சென்னையில் தனது 93-ஆவது அகவையில் காலமானார்.

## திரைப்படப் பங்களிப்புகள்
இரானி 1963-இல் கொஞ்சும் குமரி என்ற தமிழ்த் திரைப்படத்திற்கும் ஒளிப்பதிவாளராக இருந்தார்.

## விருதுகள்
மெல்லி இரானி 1971-இல் சிறந்த ஒளிப்பதிவாளருக்கான கேரள மாநிலத் திரைப்பட விருதைப் பெற்றார். 1984-இல், வெல்லம் திரைப்படத்திற்காகச் சிறந்த ஒளிப்பதிவாளருக்கான கேரளத் திரைப்பட விமர்சகர்கள் சங்க விருதை வென்றார்.

## புகழ்
எழுத்தாளர் இரவி மேனன் தனது இரங்கல் செய்தியில், "மலையாளத் திரையுலகிற்கு இயக்கம் கொடுத்தவரில் கடைசித் திறமையாளர் மெல்லி இரானியும் ஒருவர்" என்று எழுதினார். மெல்லி இரானியின் திரையுலக வாழ்க்கையின் தொடக்கத்தில் இருந்த இயக்குநர் ஹரிஹரன், "இரானி ஒளிப்பதிவுக் கலைக்குப் புதிய இலக்கணத்தை உருவாக்கிய மேதை". என்றுரைத்தார்." இயக்குநர் கே. எஸ். சேதுமாதவன் குறிப்பிடுகையில் "இரானி ஓர் ஒளிப்பதிவாளராக, எனக்குள் இருக்கும் இயக்குநருக்கு என்ன வேண்டும் என்று சரியாகத் தெரியும். எங்களுக்குள் மௌனமான தொடர்பு இருந்தது" என்றார்.

## மேற்கோள்கள்
 

பகுப்பு:1932 பிறப்புகள்
பகுப்பு:2026 இறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட ஒளிப்பதிவாளர்கள்
வியாசர் பீடம்

**வியாசர் பீடம்** (*Vyasa Peetha*) என்பது இந்தியாவின் உத்தரப்பிரதேச மாநிலத்தின் சீதாபூர் மாவட்டத்தில் உள்ள நைமிசாரண்ய தீர்த்தத்தில் உள்ள ஓர் இடமாகும்.  அங்கு அமர்ந்து வேத முனிவர் வியாசர் மகாபாரதத்தை இயற்றியதாகக் கூறப்படுகிறது. *வியாசு காடி* என்ற ஆசிரமம் இந்த இடத்தில் அமைந்துள்ளது. 

## சொற்பிறப்பியல்
வியாசர் பாரம்பரியமாக வேதங்களின் தொகுப்பாளராகவும், மகாபாரதத்தின் இயற்றியவராகவும் கருதப்படுகிறார். பீடம் என்றால் ஒரு தெய்வம் வசிக்கும் இருக்கை, பலிபீடம் அல்லது புனித இடம் என்று பொருள் ஆகும். இது அறிவு பெறப்படும் கோயில் அல்லது ஆசிரமத்தையும் குறிக்கிறது. வியாசர் காடி என்பது 'வியாசரின் இருக்கை' என்று குறிப்பிடப்படுகிறது.

வேதங்கள் மற்றும் பிற நூல்களை ஓதுவதற்கு பூசாரிகள் அமர்ந்திருக்கும் இடத்தைக் குறிக்கவும் *வியாசர் பீடம்* என்ற சொல் பயன்படுத்தப்படுகிறது.

## விளக்கம்
வியாச பீடம் இந்தியாவின் உத்தரப்பிரதேச மாநிலத்தின் சீதாபூர் மாவட்டத்தில் நைமிசாரண்ய தீர்த்தத்தில் அமைந்துள்ளது. இது இந்து புனித யாத்திரையில் ஒரு முக்கியமான புனித இடமாகும், மேலும் வேத வியாசர் ஆசிரமம் மற்றும் *வியாசு காடி* என்ற ஆசிரமம் ஆகியவை இந்த இடத்தில் அமைந்துள்ளன.  வியாசருக்கு அர்ப்பணிக்கப்பட்ட ஒரு சிறிய ஆலயம் இவ்விடத்தில் உள்ளது. மேலும் கோவிலில் தலைமை தெய்வத்தை குறிக்கும் முக்கோண ஆடைகள் குவியலாக உள்ளன.

## மேற்கோள்கள்

பகுப்பு:உத்தரப் பிரதேச இந்துக் கோயில்கள்
பகுப்பு:இந்திய மெய்யியல்
பகுப்பு:வேதங்கள்
பகுப்பு:மகாபாரதம்
விசுவ மத்வ மகா பரிசத்

**விசுவ மாதவ மகா பரிசத்** *(Vishwa Madhwa Maha Parishat)*(IAST: Viśva-Madhva-Mahā-Pariṣat) என்பது 1998 ஆம் ஆண்டு சகத்குரு சத்யாத்ம  தீர்த்தரால் நிறுவப்பட்ட இலாப நோக்கமற்ற மத மற்றும் சமூக அமைப்பாகும். இந்த அமைப்பானது இந்தியாவின் தென் மாநிலமான கருநாடகாவின் தலைநகரமான பெங்களூருக்கு அருகிலுள்ள உத்தராதி மடத்தில் அமைந்துள்ளது.Vishwa Madhwa Maha Parishat சமசுகிருத மொழி முன்னேற்றத்திற்காக இதுவரை வெளியிடப்படாத நூல்களை வெளியிடும் துறையில் இருபது ஆண்டுகளுக்கு மேலாக பாடுபட்டு வருகிறது. நாடு முழுவதும் அலகுகளை நிறுவி அது சமசுகிருத கல்வியையும், சொற்பாெழிவுகளையும் வழங்கி வருகிறது.

## நூல்கள்

* Tripathi, Radhavallabh (2012). Ṣaṣṭyabdasaṃskr̥tam: India. Rashtriya Sanskrit Sansthan. ISBN 9788124606292.

## மேற்கோள்கள்

## வெளி இணைப்புகள்
*  மத்வ மகா பரிசத்  வெளியிட்ட புத்தகங்கள்
*  விஸ்வ மாதவ மகா பரிஷத்தின் அதிகாரப்பூர்வ இணையதளம்

பகுப்பு:இந்தியாவில் உள்ள இலாபநோக்கற்ற நிறுவனங்கள்
பகுப்பு:யோகா நிறுவனங்கள்
பகுப்பு:ஆன்மிகம்
நசீமா அனிஸ்

**நசீமா அனிசு** (*Nasima Anis*; பிறப்பு: 16 நவம்பர் 1962) வங்காளதேசத்தைச் சேர்ந்த புதின எழுத்தாளர் ஆவார்.2025 ஆம் ஆண்டு, வங்காளதேச அரசால் வழங்கப்படும்  அகாடெமி இலக்கிய விருதை புதினப் பிரிவில் பெற்றார்.2018 ஆம் ஆண்டிற்குள், அவர் மொத்தம் 13 நூல்கள் வெளியிட்டுள்ளார்.

## பின்னணி
நசீமா அனிஸ் 1962 நவம்பர் 16 அன்று அந்நாளைய கிழக்கு பாகிஸ்தானின் (இன்றைய வங்காளதேசம்) சந்த்பூர் பகுதியில் பிறந்தார். அவரது பெற்றோர் நுருல் இஸ்லாம் மற்றும் அஷ்ரஃபுன்னெசா ஆவர்.அவர் அஜிம்பூர் பெண்கள் பள்ளியில் பத்தாம் வகுப்பு கல்வியை முடித்தார். பின்னர் ஈடன் கல்லூரியில் மேல்நிலைப் படிப்பை முடித்தார்.அதன் பிறகு சிட்டகோங் கல்லூரியில் பெங்காலி மொழியில் பட்டப்படிப்பை முடித்து, சிட்டகோங் பல்கலைக்கழகத்தில் முதுகலைப் பட்டம் பெற்றார்.

## தொழில்
நசீமா அனிஸ் டாக்கா கேம்பிரியன் பள்ளி மற்றும் கல்லூரியில் ஆசிரியராக பணியாற்றினார்.அவரது முதல் புதினமான “மோகினீர் தான்” மோகினி என்ற மாற்றுப்பாலின பெண்ணின் வாழ்க்கையையும், தனது மகள் திஷாவின் திருமணத்திற்கான தயாரிப்பையும் மையமாகக் கொண்டது. இந்த நூல் 2006 ஆம் ஆண்டு இளம் இலக்கிய விருதைப் பெற்றது.“தில்” என்ற குறுங்கதை மூலம் அவர் குறிப்பிடத்தக்க முன்னேற்றத்தை அடைந்தார்.அவரது “சந்திரபானுர் பெனிஸ்” என்ற புதினம் 2009 ஆம் ஆண்டு தினசரி சமகால் புதிய இலக்கிய விருதைப் பெற்றது.2018 ஆம் ஆண்டு எகுஷே புத்தகக் கண்காட்சியில் வெளியான அவரது “டுப் சதார்” என்ற குறுங்கதைத் தொகுப்பு வாசகர்களிடம் நல்ல வரவேற்பைப் பெற்றது.

## விருதுகள்

* பங்களா அகாடெமி இலக்கிய விருது (2026)
* அபு ருஷ்த் இலக்கிய விருது – பங்களாஅகாடெமி (2025)
* ரணஜித் பிஸ்வாஸ் அபிஷேக் நினைவு விருது – சந்த்பூர் இலக்கிய மன்றம் (2021)
* மொஹம்மது நாசிருத்தீன் இலக்கிய விருது (2020)
* தினசரி சமகால் புதிய கதாச்செய்தி இலக்கிய விருது (2009)
* இளம் கதாச்செய்தி இலக்கிய விருது (2006)

## தனிப்பட்ட வாழ்க்கை
நசீமா அனிஸ், கல்வியாளர் மற்றும் எழுத்தாளரான ஹபீப் அனிஸுர் ரஹ்மானை திருமணம் செய்து கொண்டார்.அவர்களுக்கு அட்பானா அனிஸ் என்ற மகளும், எஸ். எம். ஆசிபுர் ரஹ்மான் என்ற மகனும் உள்ளனர்.அவர் டாக்கா நகரின் ஹதிர்பூல் பகுதியில் வசித்து வருகிறார்.அவர் சமூக பிரச்சினைகள் மற்றும் மனித உறவுகளை ஆழமாக எடுத்துரைக்கும் எழுத்தாளராக அறியப்படுகிறார்.பெண்களின் நிலை, அடையாளம் மற்றும் சமத்துவம் போன்ற கருத்துகள் அவரது படைப்புகளில் முக்கிய இடம் பெறுகின்றன.மாற்றுப்பாலினம் போன்ற அரிதாக பேசப்படும் தலைப்புகளை தனது படைப்புகளில் எடுத்துரைத்துள்ளார்.அவரது எழுத்து எளிமையானதாயிருந்தாலும் ஆழமான உணர்வுகளை வெளிப்படுத்துகிறது.குறுங்கதை மற்றும் புதினம் ஆகிய இரு வடிவங்களிலும் எழுதுகிறார்.இலக்கிய உலகில் புதிய பார்வையை உருவாக்கிய எழுத்தாளராக மதிக்கப்படுகிறார்.புத்தகக் கண்காட்சிகள் மற்றும் இலக்கிய நிகழ்வுகளில் தொடர்ந்து பங்கேற்று வாசகர்களுடன் தொடர்பில் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1962
மிசோ மிளகாய்

**மிசோ மிளகாய்** (*Mizo chilli*)  என்பது இந்திய மாநிலமான மிசோராமில் முக்கியமாக பயிரிடப்படும் மிளகாய் வகையாகும். இம்மிளகாய்  மிசோராம் மாநிலத்தில் பரவலாக பயிரிடப்படும் ஒரு பொதுவான பயிராகும். மேலும் மணிப்பூரின் சில பகுதிகளிலும் காணப்படுகிறது.

## பெயர்
பறவைக் கண் மிளகாய் என்றும் அழைக்கப்படும் மிசோ மிளகாய், மிசோராமில் ஒரு மதிப்புமிக்க பயிராகும். எனவே அதன் பெயரால் அழைக்கப்படுகிறது.

### உள்ளூர் பெயர்
உள்ளூரில் மிசோ மிளகாயானது  மிசோ அமார்ச்டே (அமார்ச்சா) அல்லது வைமார்சா என்ற பெயரால்  அழைக்கப்படுகிறது.

## விளக்கம்
### சாகுபடி
இதன் நீண்ட சாகுபடி வரலாறு,  இதன் புகழ் மற்றும் திறந்த மகரந்தச் சேர்க்கை இயல்புடன் இணைந்து, தனித்துவமான உள்ளூர் நில இனங்கள் உட்பட வளமான மரபணு பன்முகத்தன்மையின் வளர்ச்சிக்கு வழிவகுத்தது.

### உடல் பண்புகள் மற்றும் காரம்
மிசோராமில் மட்டும், மூன்று தனித்துவமான மிசோ மிளகாய் வகைகள் வெவ்வேறு பிராந்தியங்களில் பின்வருமாறு பயிரிடப்படுகின்றன.  

### பயன்பாடு
மிசோ மிளகாய் அதன் தீவிர வெப்பத்திற்காக மிகவும் விரும்பப்படுகிறது.  சீனா, தாய்லாந்து, வியட்நாம் மற்றும் வங்காள தேசம்  போன்ற அண்டை நாடுகளுக்கு குறிப்பிடத்தக்க ஏற்றுமதியை இயக்குகிறது.  அங்கு ஊறுகாய், சட்னிகள், சூடான சாசு மற்றும் நூடுல்சு உணவுகள் உள்ளிட்ட காரமான உணவு வகைகளில் இது ஒரு முக்கிய மூலப்பொருளாகும்.

## புவிசார்குறியீடு
மிசோ மிளகாய்க்கு 23 மார்ச் 2015 அன்று இந்திய மத்திய அரசின் கீழ் உள்ள புவிசார்குறியீடு பதிவேட்டில் இருந்து புவியியல் சார் குறியீடு நிலை குறி வழங்கப்பட்டது. இச்சான்று 26 சனவரி 2032 வரை செல்லுபடியாகும்.

குவகாத்தியைச் சேர்ந்த வடகிழக்கு பிராந்திய வேளாண் சந்தைப்படுத்தல் கழகம்  மிசோ மிளகாய்க்கு புவிசார் குறியீடு பதிவு செய்ய முன்மொழிந்தது. 2012ஆம் ஆண்டு  சனவரியில் விண்ணப்பத்தை தாக்கல் செய்த பிறகு, மிளகாய்க்கு 2021ஆம் ஆண்டில் சென்னையில் உள்ள புவியியல் குறியீட்டு பதிவேட்டில் புவிசார் குறியீடு வழங்கப்பட்டது.  இதனால் "மிசோ மிளகாய்" என்ற பெயர் இப்பகுதியில் பயிரிடப்படும் மிளகாய்க்கும் பிரத்தியேகமாக இருந்தது. இதனால் இது மிசோராமில் இருந்து முதல் மிளகாய் வகையாகவும், புவிசார் குறியீடு பெற்ற மிசோரமின் முதல் வகை பொருளாகவும் மாறியது.

## மேலும் காண்க
* கோலா மிளகாய்

## மேற்கோள்கள்

பகுப்பு:இந்திய புவிசார் குறியீடுகள்
பகுப்பு:மிசோரம்
பேராசிரியர் டி. என். தனகரே

**பேராசிரியர் டி. என். தனகரே** *(D N Dhanagare)* சூன் 11-1936 - மார்ச் 07- 2017) என்பவர் இந்தியாவின் மகாராட்டிரா மாநிலத்தைச் சேர்ந்தவரான இவர்  விவசாயிகளின் இயக்கங்கள் மற்றும் கிராமப்புற, சமூகவியலில் நிபுணத்துவம் பெற்ற ஓர் இந்திய சமூகவியலாளர் ஆவர். இவர் மார்ச் 7 -2017 அன்று மாரடைபப்பால் காலமானார். இவருக்கு இரண்டு மகன்கள் உள்ளனர். 
## கல்வி
தனகரே அவர்கள் நாக்பூர் பல்கலைக்கழகத்தில் முதுகலைப் பட்டத்தையும் இங்கிலாந்தில் சசெக்ஸ் பல்கலைக்கழகத்தில் முனைவர் பட்டத்தையும் பெற்றார்.
## தொழில்
கோலாப்பூரில் உள்ள சிவாஜி பல்கலைக்கழகத்தில் துணைவேந்தராகவும் பணியாறற்றியுள்ளார். ஆக்ரா பல்கலைக்கழகம் கான்பூர்  இந்திய தொழில்நுட்ப நிறுவனம் புனே பல்கலைக்கழகம் ஆகியவற்றில் மாணவர்களுக்கு, கற்பித்தல் பணியோடு அவர் இந்திய சமூகவியல் சங்கத்தின் தலைவராகவும் இருந்துள்ளார். அதோடு இந்திய பொது நிர்வாக நிறுவனம், மராத்தி சமாஜ்சாஸ்திர பரிசத் மக்கள் சிவில் உரிமைகள் சங்கம் இந்திய சமூக அறிவியல் சங்கம் ஆகியவற்றின் வாழ்நாள் உறுப்பினராகவும் இருந்துள்ளார். மேலும் புதுதில்லியில் உள்ள இந்திய சமூக அறிவியல் ஆராய்ச்சிக் கழகத்தின் உறுப்பினர் மற்றும் செயலாளராகவும் இருந்துள்ளார். 
## அங்கீகாரம்
தனகரே 2011 ஆம் ஆண்டுக்கான இந்திய சமூகவியலில் சங்கத்தின் வாழ்நாள் சாதனையாளர் விருதைப் பெற்றார். அவருக்கு காமன்வெல்த் கல்வி உதவித்தொகை மற்றும் ஆய்வு உதவித்தொகை வழங்கப்பட்டது. இவர் கோபன்கேகனில் உள்ள இசுகாண்டி நேவிய ஆசிய ஆய்வுகள் நிறுவனத்திற்கு வருகை தந்த ஆசிய அறிஞராகவும் (1983) பல்கலைக்கழக மாணியக்குழுவின் விரிவுரையாளராகவும் டோக்கியோ வெளிநாட்டு ஆய்வுகள்  பல்கலைக்கழகத்திற்கு வருகை தந்த பேராசிரியராகவும் இருந்துள்ளார். மேலும் கனடாவில் சாஸ்திரி இந்தோ கனடியன் நிறுவனத்திற்கு வருகை புரிந்து ஆய்வு உதவித்தொகையைப் பெற்றார்.
## வெளியீடுகள்
*  1975 வேளாண் இயக்கங்களும் காந்திய அரசியலும் சமூக அறிவியல் நிறுவனம் ஆக்ரா பல்கலைக்கழகம்
*  1983 இந்தியாவில் உழவர் இயக்கங்கள் 1920 - 1950 புது தில்லி : ஆக்சுபோர்டு
*  1998 இந்திய சமூகவியல் கருப்பொருள்களும் கண்ணோட்டங்களும் புது தில்லி : ராவத் பதிப்பகம்
*  2014 தி ரைட்டிங்சு ஆப் டி.என். தனகரே ஓரியண்ட் பிளாக்ஸ்வான்
*  2016 " மக்களாதாரமும் அதிகாரமும் மேற்கு இந்தியாவில் விசாயிகள் இயக்கம் 1980 -2014 ரூட்லெட்ஜ்: இந்தியா
## மேற்கோள்கள்

பகுப்பு:இந்திய சமூகவியலாளர்கள்
பகுப்பு:1936 பிறப்புகள்
பகுப்பு:2017 இறப்புகள்
பகுப்பு:இந்தியக் கல்வியாளர்கள்
பகுப்பு:சமூகவியலாளர்கள்
பகுப்பு:மகாராட்டிர எழுத்தாளர்கள்
மாம்பழ அப்பளம்

**மாம்பழ அப்பளம்** *(Aam papad)* மாம்பழ அப்பளம் என்பது மாம்பழக் கூழில் செறிவுட்டப்பட்ட சர்க்கரைக் கரைசல் கலந்து வெயிலில் உளர்த்தப்பட்ட ஒரு பழத் தோல் ஆகும். இது மற்ற மொழிகளில் வெவ்வேறு பெயர்களில் அழைக்கப்படுகிறது. அம்பாசதா  (ஒடியா) ஆம்தா (அசாம்) அமவத் (போஜ்புரி) மங்கா தேரா (மலையாளம்) மாமிடி தந்த்ரா (தெலுங்கு) ஆம்சோட்டோ (வங்க மொழி) மற்றும் அம்பா வடி (மராத்தி) என்று அழைக்கப்படுகிறது. பாரம்பரிய மாம்பழ அப்பளம் இனிப்புச் சுவையுடையது இருப்பினும் அது பல்வேறு வகைகளில் கிடைக்கிறது. இதை கெடாமல் மாதக்கணக்கில் பாதகாத்து வைக்க முடியம் என்பதால் மாம்பழங்கள் கிடைக்காத காலங்களிலும் இது கிடைக்கின்றது. 
## தயாரிக்கும் முறை
மாம்பழக் கூழ் பொட்டாசியம்  மெட்டாபைசல்பைட்டுடன் கலந்து வெயிலில் உலரவைப்பதற்கு தட்டுகளில் பரப்பப்படுகிறது. முதல் ஆடுக்கு காய்ந்த பிறகு அதன் மீது மற்றொரு அடுக்கு பரப்பப்பப்பட்டு உலர வைக்கப்படுகிறது. விரும்பி தடிமன் அடையும் வரை இந்த செயல்முறை மீண்டும் மீண்டும் செய்யப்படுகிறது. பயன்படுத்தப்படும் மாம்பழக்கூழின் தரத்தைப் பொறுத்து தடிமன் மாறுபடும். வேண்டிய அளவு தடிமன் அடைந்தவுடன் மாம்பழ அப்பளம் துண்டுகளாக வெட்டப்பட்டு எண்ணெய் தடவிய காகிதத்தில் அல்லது வெவ்வெறு பொட்டலங்களில் சுற்றப்படுகிறது.

## மேற்கோள்கள்

பகுப்பு:இந்திய நொறுக்குத்தீனி வகைகள்
பகுப்பு:ஆந்திர சமையல்
மேனகா சர்கார்

**மேனகா சர்கார்** (*Maneka Sorcar*) இந்தியாவின் மேற்குவங்காள மாநிலத்தைச் சேர்ந்த ஒரு மாயவித்தைக்கலைஞர் ஆவார். இவரது இயற்பெயர் பரமா சர்கார் என்பதாகும். மேனகா சர்கார் பி. சி. சர்கார் சூனியரின் மூத்த மகளாவார். 2012 ஆம் ஆண்டு மார்ச்சு மாதம் வரை பல நிகழ்ச்சிகளில் தனது தந்தைக்கு உதவியாளராகப் பணியாற்றினார். 250-எண்ணிக்கைக்கும் மேற்பட்ட மாயவித்தை நிகழ்ச்சிகளை நடத்தியுள்ளார். மேனகா சர்கார், சுசுமித் ரஞ்சன் அல்தார் என்பவரைத் திருமணம் செய்துகொண்டார். 2004-ஆம் ஆண்டில், மேனகா தனது தந்தையுடன் இணைந்து, தாஜ் மகால் மறைந்துபோவது போன்ற ஒரு மாயத்தோற்றத்தை உருவாக்கினார். இதைத் தொடர்ந்து, தால் ஏரியின் மேற்பரப்பில் மிதிவண்டி ஓட்டிச் செல்வது போன்ற மற்றொரு காட்சியும் நிகழ்த்தப்பட்டது.

மேனகா சர்கார், பிரதீப் சி. சர்கார் அல்லது மந்திரவாதி பி.சி. சர்கார் சூனியர் மற்றும் செயசிறீ சர்கார் ஆகியோரின் மூத்த மகளும், பிரதுல் சந்திர சர்கார் (அல்லது மந்திரவாதி பி.சி. சர்கார்) அவர்களின் பேத்தியும் ஆவார். இவருடைய இரண்டு இளைய சகோதரிகளான மௌபானி சர்கார் மற்றும் மும்தாச்சு சர்கார் ஆகியோர் திரைப்பட நடிகைகள் ஆவர்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:வங்காள மக்கள்
பகுப்பு:இந்திய பொழுதுபோக்காளர்கள்
பகுப்பு:கொல்கத்தா நபர்கள்
உன்னத உயிர் காக்கும் பதக்கம்

**சர்வோத்தம் ஜீவன் ரக்ஷா பதக்**(உன்னத உயிர் காக்கும் பதக்கம்)  *(Sarvottam Jeevan Raksha Padak)*  என்பது இந்திய அரசால் வழங்கப்படும் ஒரு குடிமக்கள் உயிர் காக்கும் விருதாகும். 1961 செப்டம்பர் 30 அன்று நிறுவப்பட்ட இந்த விருது, முதலில் ஜீவன் ரக்ஷா பதக், வகுப்பு I என்று அழைக்கப்பட்டது.
## தகுதிகள்
சர்வோத்தம் ஜீவன் ரக்ஷா பதக், நீரில் மூழ்தல், தீ விபத்து அல்லது கண்ணிவெடி விபத்துகளில் இருந்து உயிர்களைக் காப்பாற்றும் பொதுமக்களுக்கு வெகுமதியாக வழங்கப்படுகிறது. இது, "மீட்பவரின் உயிருக்கு மிகப் பெரிய ஆபத்து நிலவும் சூழ்நிலைகளில் காட்டும் அசாத்தியமான தைரியத்திற்காக" வழங்கப்படுகிறது.
ஆயுதப் படைகள், காவல்துறை அல்லது தீயணைப்புத் துறை உறுப்பினர்கள், தங்கள் கடமைக்கு அப்பாற்பட்டு அங்கீகரிக்கத்தக்க செயல்களைச் செய்யும்போது, ​​சர்வோத்தம் ஜீவன் ரக்ஷா பதக் வழங்கப்படலாம். அடுத்தடுத்த விருதுகள், நாடாவில் ஒரு பதக்கப் பட்டையைச் சேர்ப்பதன் மூலம் அங்கீகரிக்கப்படுகின்றன. இந்தப் பதக்கம் மரணத்திற்குப் பின்னரும் வழங்கப்படலாம்.
## தோற்றம்
சர்வோத்தம் ஜீவன் ரக்ஷா பதக் என்பது 58 மிமீ (2.3 அங்குலம்) விட்டம் கொண்ட ஒரு வட்ட வடிவ தங்கப் பதக்கமாகும். முன்பக்கத்தில் மையத்தில் அபயமுத்திரை கோலத்தில் ஒரு திறந்த கை உள்ளது, அதற்கு மேலே 'மா பயா' என்றும், கீழே 'சர்வோத்தம் ஜீவன் ரக்ஷா பதக்' என்றும் தேவநாகரி எழுத்தில் பொறிக்கப்பட்டுள்ளது. பின்பக்கத்தில் இந்தியாவின் சின்னமும் 'சத்யமேவ ஜெயதே' என்ற குறிக்கோளும் பொறிக்கப்பட்டுள்ளன.(*"சத்யமேவ ஜெயதே"* என்ற சொற்றொடருடன்.**சத்யமேவ ஜெயதே** (, ) என்பது *[[முண்டக உபநிடதம்|முண்டக உபநிடத்தின்]]* புகழ்பெற்ற ஒரு மந்திரத்தின் ஒரு பகுதியாகும். இந்தியா சுதந்திரம் அடைந்ததைத் தொடர்ந்து, 26 சனவரி 1950 அன்று, இந்தியா குடியரசாக மாறிய நாளில் இந்திய தேசிய குறிக்கோளாக ஏற்றுக்கொள்ளப்பட்டது. )இது அசோக சிங்கத் தூபியின் தலைப்பகுதியின் அடிவாரத்தில் தேவநாகரி எழுத்தில் பொறிக்கப்பட்டுள்ளது, இந்திய தேசிய இலச்சினையின் ஒருங்கிணைந்த பகுதியாகவும் உள்ளது. அனைத்து இந்திய ரூபாய்களிலும், தேசிய ஆவணங்களிலும் சின்னம் மற்றும் "சத்யமேவ ஜெயதே" என்ற சொற்கள் பொறிக்கப்பட்டிருக்கும்.

பதக்கத்தின் நாடா சிவப்பு நிறத்தில், 32 மிமீ (1.3 அங்குலம்) அகலமுடையது. அதன் ஓரங்களில் வெளிர் நீல நிறக் கோடுகளும், மையத்தில் ஒற்றைப் பச்சை நிறக் கோடும் உள்ளன. இந்த நிறங்கள் நெருப்பு (சிவப்பு), நீர் (நீலம்) மற்றும் உயிர் (பச்சை) ஆகியவற்றைக் குறிக்கின்றன.

சர்வோத்தம் ஜீவன் ரக்ஷா பதக் விருது பயன்கள்:
*பண உதவி: இந்த விருதினைப் பெறுபவர்களுக்கு இந்திய அரசால் ₹2,00,000 (இரண்டு லட்சம் ரூபாய்) ஒருமுறை பண உதவியாக வழங்கப்படுகிறது 
*பதக்கம்: ஒரு சிறப்புப் பதக்கம் வழங்கப்படுகிறது.
*சான்றிதழ்: குடியரசுத் தலைவர் கையொப்பமிட்ட சான்றிதழ்  வழங்கப்படுகிறது.

## வெளி இணைப்புகள்
*

## மேற்கோள்கள்

பகுப்பு:இந்திய விருதுகள்
சேனா கசா

**சேனா கசா** *(Chhena gaja)* (ஒடியா: ଛେନା ଗଜା) என்பது இந்தியாவின் ஒடிசா மாநிலத்திலுள்ள பாலசோர் பகுதியைச் சேர்ந்த ஒரு இனிப்புப் பலகாரம் ஆகும்.  இந்தியா முழுவதும் பரவியுள்ள இரசகுல்லா போன்ற, சேனா எனப்படும் பாலாடைக்கட்டியை அடிப்படையாகக் கொண்ட பிற பிரபலமான ஒடியா இனிப்புகளைப் போலன்றி, சேனா கஜா பெரும்பாலும் ஒடிசா மாநிலத்திற்குள்ளேயே அதிக வரவேற்பைப் பெற்றுள்ளது.

சேனா கசாவைத் தயாரிக்கப் பயன்படும் மூலப்பொருட்கள், இரசகுல்லா மற்றும் சேனா போடா ஆகிய இனிப்புகளுக்குப் பயன்படும் பொருட்களையே ஒத்திருந்தாலும், சுவையில் இம்மூன்றும் ஒன்றுக்கொன்று முற்றிலும் மாறுபட்டவை.

சேனா கசாவின் சுவையைச் சுவைப்பதற்கு மிகச்சிறந்த இடங்களில் ஒன்று, புவனேசுவரத்திற்கு அருகிலுள்ள 'பகலா' ஆகும்.  இருப்பினும், சேனா கசா ஒடிசா மாநிலம் முழுவதும் சமமான புகழுடன் விளங்குகிறது.

## தயாரிப்பு முறை

சேனா கசாக்கள், 'காட்டேஜ் சீஸ்' எனப்படும் பனீர் போன்ற தன்மையுடைய 'சேனா' மற்றும் 'சூசி' எனப்படும் இரவை ஆகியவற்றை ஒன்றாகக் கலந்து, அந்த மாவை நன்கு பிசைவதன் மூலம் தயாரிக்கப்படுகின்றன. இந்தக் கலவையிலிருந்து நீர் பிழிந்து வெளியேற்றப்படுகிறது. பின்னர், அது சரியான பதம் வரும் வரை சிறிது நேரம் உலர விடப்படுகிறது. அதன் பிறகு, அந்த மாவு உள்ளங்கை அளவுள்ள செவ்வக வடிவங்களாக வடிவமைக்கப்படுகின்றன.இவை 'கசாக்கள்' என அழைக்கப்படுகின்றன.பின்னர் இவை கெட்டியான சர்க்கரைப் பாகில் இட்டு வேகவைக்கப்படுகிறது. சில சமயங்களில், இந்த 'கசாக்கள்' இன்னும் சிறிது நேரம் உலர விடப்படுகின்றன. அவ்வாறு உலரும்போது, ​​அவற்றின் மேற்பரப்பில் சர்க்கரை படிகங்களாகப் படியக்கூடும்.

## மேலும் பார்க்க

* சேனா ஜிலேபி

* சேனா கீரி

* சேனா போடா

* கீரா சாகரா

* இரசபாலி

* இரசகுல்லா

* பாலாடைக்கட்டி சார்ந்த உணவுகளின் பட்டியல்

* 

## மேற்கோள்கள்

## வெளி இணைப்புகள்
*
https://web.archive.org/web/20180821090300/https://odisharasagola.com/ www.odisharasagola.com]

பகுப்பு:இந்திய இனிப்பு உணவுகள்
பகுப்பு:ஒடியா உணவுகள்
பகுப்பு:இந்திய உணவுகள்
பகுப்பு:இந்திய நொறுக்குத்தீனி வகைகள்
பகுப்பு:சாலையோர உணவுகள்
சேவெல்லா சட்டமன்றத் தொகுதி

**சேவெல்லா சட்டமன்றத் தொகுதி** (*Chevella Assembly constituency*) என்பது இந்தியாவின் தெலங்காணா சட்டமன்றத்தில் பட்டியல் இனத்தவருக்கு ஒதுக்கப்பட்ட ஒரு சட்டமன்றத் தொகுதியாகும். இத்தொகுதி இரங்கா ரெட்டி மாவட்டத்தில் உள்ள ஏழு சட்டமன்றத் தொகுதிகளில் ஒன்றாகும். இது செவெல்லா மக்களவைத் தொகுதியின் ஒரு பகுதியாகும். பெருநகர ஐதராபாத்து மாநகராட்சியின் 27 தொகுதிகளில் இதுவும் ஒன்றாகும். காலே யாதையா தற்போது இந்த தொகுதியின் சட்டமன்ற உறுப்பினராக உள்ளார.

## மண்டலங்கள்
தற்போது இந்த சட்டப்பேரவைத் தொகுதியில் பின்வரும் மண்டலங்கள் உள்ளன.

## எல்லை வரையறை வரலாறு

## சட்டப்பேரவை உறுப்பினர்கள்

## சாகாபாத் தொகுதி

* 1962 தொகுதியில் தலைமை அலுவலகம் சாகாபாத்தில் இருந்து செவெல்லாவுக்கு மாற்றப்பட்டு செவெல்லா சட்டமன்றத் தொகுதி என மறுபெயரிடப்பட்டது.
* 1957 (1 உறுப்பினர்) வி. இராமாராவ்
* 1957 (2 உறுப்பினர்கள்): கொண்ட வெங்கட ரங்காரெட்டி

## ஐதராபாத்து மாநிலம்

* 1951 கொண்ட வெங்கட ரங்காரெட்டி.

## தேர்தல் முடிவுகள்

### 2023

### 2018

### 2014

## மேலும் காண்க
* தெலங்காணா சட்டமன்றத் தொகுதிகளின் பட்டியல்

## மேற்கோள்கள்

பகுப்பு:தெலங்காணா சட்டமன்றத் தொகுதிகள்
பகுப்பு:ரங்காரெட்டி மாவட்டம்
பகுப்பு:தெலங்காணா அரசியல்
மௌலானா அபுல் கலாம் ஆசாத் கிண்ணம்

**மௌலானா அபுல் கலாம் ஆசாத் கிண்ணம்**  *(Maulana Abul Kalam Azad Trophy)*, என்பது இந்தியக் குடியரசின் ஒரு விளையாட்டு கௌரவமாகும். இந்த விருது, இந்திய தேசிய காங்கிரசின் மூத்த தலைவர்களில் ஒருவரும், சுதந்திர இந்தியாவின் முதல் கல்வி அமைச்சருமான, பொதுவாக மௌலானா ஆசாத் என்று அழைக்கப்படும் அபுல் கலாம் ஆசாத்தின் பெயரால் அழைக்கப்படுகிறது. இது ஆண்டுதோறும் இளைஞர் விவகாரங்கள் மற்றும் விளையாட்டு அமைச்சகத்தால் வழங்கப்படுகிறது. இது, முந்தைய ஆண்டில் "விளையாட்டுத் துறையில் ஒட்டுமொத்தமாக சிறந்த செயல்திறன் கொண்ட மற்றும் பல்கலைக்கழகத்தில் போட்டி விளையாட்டுகளை ஊக்குவிக்கும்" பல்கலைக்கழகத்திற்கு வழங்கப்படும் ஒரு சுழற்கிண்ணமாகும். 2020 ஆம் ஆண்டு நிலவரப்படி, முதல் இடத்தைப் பெறும் பல்கலைக்கழகத்திற்கான விருது, "ஒரு சுழற்காப்பிடப்பட்ட மாக்கா கிண்ணம் மற்றும் ₹15 லட்சம் (US$18,000) ரொக்கப் பரிசை" உள்ளடக்கியது. இரண்டாம் மற்றும் மூன்றாம் இடங்களைப் பெறும் பல்கலைக்கழகங்கள் முறையே ₹7.5 லட்சம் (US$8,900) மற்றும் ₹4.5 லட்சம் (US$5,300) ரொக்கப் பரிசுகளைப் பெறுகின்றன.

1956–1957-ல் தொடங்கப்பட்ட இந்தக் கிண்ணம், 2024-ஆம் ஆண்டு நிலவரப்படி மொத்தம் 68 முறை வழங்கப்பட்டுள்ளது. இந்தியக் கல்லூரிகள் மற்றும் பல்கலைக்கழகங்களிடையே போட்டி விளையாட்டுகளை ஊக்குவிப்பதும், விளையாட்டுகளில் சிறந்து விளங்குவதும், விளையாட்டு மற்றும் உடல் தகுதியை ஒருங்கிணைப்பதும் இந்தக் கிண்ணத்தின் நோக்கமாகும். இந்தக் கிண்ணம், மற்ற ஐந்து தேசிய விளையாட்டு விருதுகள் மற்றும் தேசிய சாகச விருதுடன் சேர்த்து, ஒவ்வொரு ஆண்டும் ஆகத்து 29 அன்று இந்தியக் குடியரசுத் தலைவரால் குடியரசுத் தலைவர் மாளிகையில் வழங்கப்படுகிறது.  ஆறு பல்கலைக்கழகங்கள் இந்தக் கிண்ணத்தை பல்வேறு முறை வென்றுள்ளன. அமிருதசரசில் உள்ள குருநானக் தேவ் பல்கலைக்கழகம் 25 முறை கிண்ணத்தை வென்றுள்ளது, கடைசியாக 2023-ஆம் ஆண்டில் வென்றது. சண்டிகரில் உள்ள பஞ்சாப் பல்கலைக்கழகம் 15 முறை கிண்ணத்தை வென்றுள்ளது. கடைசியாக 2020-ஆம் ஆண்டில் வென்றது. அதே நேரத்தில் தில்லியைத் தளமாகக் கொண்ட தில்லி பல்கலைக்கழகம் 14 முறை கிண்ணத்தை வென்றுள்ளது, கடைசியாக 2000–2001-ஆம் ஆண்டில் வென்றது. மற்ற வெற்றியாளர்களில், தொடக்கக் கிண்ணத்தை வென்ற மும்பையில் உள்ள பம்பாய் பல்கலைக்கழகம், பாட்டியாலாவில் உள்ள பஞ்சாபி பல்கலைக்கழகம், குருக்ஷேத்ராவில் உள்ள குருசேத்ரா பல்கலைக்கழகம் மற்றும் மொஹாலியில் உள்ள சண்டிகர் பல்கலைக்கழகம் ஆகியவை அடங்கும்.
## பெறுநர்களின் பட்டியல்

## வெளிப்புற இணைப்புகள்

* இளைஞர் விவகாரங்கள் மற்றும் விளையாட்டு அமைச்சகத்தில் [மௌலானா அபுல் கலாம் ஆசாத் கோப்பை

==மேற்கோள்கள்==
{{Reflist|refs=

[பகுப்பு:இளைஞர் நலம் மற்றும் விளையாட்டு அமைச்சகம்]
பகுப்பு:இந்தியாவின் விளையாட்டு ஆளுமைக் குழுக்கள்
பகுப்பு:இந்திய விளையாட்டு விருதுகள்
நச்சு சுரப்பி

thumb|244x244px|நினைவூட்டல் விக்கிப்பீடியா நெக்டியோபோடாவில் காணப்படுவது போல் ஒரு ஆர்த்ரோபோட்டின் விஷ சுரப்பிகளின் எடுத்துக்காட்டு
**நச்சு சுரப்பி** (*Venom gland*) என்பது பூச்சிகளிலும் ஊர்வனவற்றிலும் உள்ள பல்வேறு வகையான உமிழ்நீர் சுரப்பிகள் ஆகும். இவை விசத்தை உற்பத்தி செய்வதற்கும் உயிரினத்திற்கு தீங்கு விளைவிக்காமல் சேமித்து வைப்பதற்கும் மாற்றியமைக்கப்பட்டுள்ளன.

## விளக்கம்
ஊர்வனவற்றில் சுரப்பிகள் விசத்தை ஒருங்கிணைத்து, நீண்ட காலத்திற்கு விசத்தை சேமித்து, சுரப்பியில் இருக்கும்போது விசத்தை நிலைநிறுத்தும் திறன் மற்றும் சுரப்பியிலிருந்து பயன்படுத்தப்படும் போது நச்சுத்தன்மையை விரைவாக செயல்படுத்துவதன் மூலம் வகைப்படுத்தப்படுகின்றன. இருப்பினும், பூச்சிகளில், குறிப்பாக கைமெனோப்டெரா இனத்தில் உள்ள சில ஒட்டுண்ணி பூச்சிகளில், நச்சு சுரப்பி நோயெதிர்ப்பு சக்தியை ஒழுங்குபடுத்துதல், பக்கவாதம், மலட்டுத்தன்மை மற்றும் ஒட்டுண்ணியின் புரவலனின் வளர்ச்சி மாற்றம் போன்ற கூடுதல் செயல்பாடுகளைக் கொண்டிருக்கின்றன.

## மேற்கோள்கள்

பகுப்பு:உடற்கூற்றியல்
இலூயிசு டாக்சாட்டு

**இலூயிசு டாக்சாட்டு** (*Lewis Doxat*)  இந்தியாவில் பிறந்த இங்கிலாந்து நாட்டு ஆங்கில செய்தித்தாள் ஆசிரியர் ஆவார். 1778 ஆம் ஆண்டு  கல்கத்தாவில் இவர் பிறந்தார். 

## வாழ்க்கை வரலாறு.
இந்தியாவில் பிறந்த டாக்சாட்டு  சிறுவனாக இருந்தபோது இங்கிலாந்துக்கு வந்தார்.  இலண்டனில் குடியேறினார்.  அங்கு  தி மார்னிங் குரோனிக்கலில் வேலை பெற்றார். 1804 ஆம் ஆண்டில், அவர் தி அப்சர்வருடன் ஒரு சங்கத்தைத் தொடங்கினார். மூன்று ஆண்டுகளுக்குப் பிறகு அதன் ஆசிரியராக உயர்ந்தார். அடுத்த ஐம்பது ஆண்டுகளுக்கு ஞாயிறு வார இதழின் ஆசிரியராக  பணியாற்றினார்.  ஒரு பத்திரிகையாளரை விட நிர்வாக ஆசிரியர் பாத்திரத்தை டாக்சாட்டு அதிகமாக நிர்வகித்தார்.  மேலும் இவர் எந்த சூழ்நிலையிலும் எந்தப் பொருளிலும் ஒரு கட்டுரையையும் எழுதவில்லை என்று பெருமையுடன் கூறினார். இவரது காலத்தில்,  புதிய அச்சுக்கலையை அறிமுகப்படுத்தினார் மற்றும் கட்டுரைகளை விளக்க மரக்கட்டைகளைப் பயன்படுத்துவதில் முன்னோடியாக இருந்தார். இத்தகைய புதுமைகள் செய்தித்தாளின் வணிக வெற்றியை உறுதி செய்தன, இருப்பினும் இவர் குறித்த சர்ச்சை இல்லாமல் இல்லை, ஏனெனில் சிலர் இராட்லெட்டு கொலை பற்றிய செய்திகளை விளக்க மரக்கட்டைகளைப் பயன்படுத்துவது உரிமையின் வரம்புகளை மீறியது என்று சிலர் கருதினர். நாடாளுமன்ற உறுப்பினர்களைக் கொல்லத் திட்டமிட்ட கேட்டோ சிட்ரீட்டு சதிகாரர்களுக்கு எதிரான நடவடிக்கைகளை புகாரளிப்பதற்கான அரசாங்கத் தடையை மீறியபோது இந்த செய்தித்தாள் கிரீடத்துடன் சிக்கலில் சிக்கியது.

தி அப்சர்வரின் உரிமையாளர் வில்லியம் இன்னெல் கிளெமெண்ட்டு 1821 ஆம் ஆண்டில் தி மார்னிங் குரோனிக்கலை வாங்கியபோது, அவர் டாக்சாட்டை செய்தித்தாளின் மேலாளராக நியமித்தார். அடுத்த பதின்மூன்று ஆண்டுகளுக்கு ஒரே நேரத்தில் இரு பதவிகளிலும் பணியாற்றிய டாக்சாட்டு, 1834 ஆம் ஆண்டில்  கிளமெண்ட்டு மார்னிங் குரோனிக்கலை விற்றபோது தி அப்சர்வருடன் தனது கடமைகளுக்கு பிரத்தியேகமாக திரும்பினார். டாக்சாட்டு தொடர்ந்து தி அப்சர்வரைத் தொகுத்தார்.  இந்த நேரத்தில் 1857 ஆம் ஆண்டில் அவர் ஓய்வு பெறும் வரை சமகால அரசியல் குறித்த பிரத்யேக தகவல்களுக்கு நற்பெயரை வளர்த்துக் கொண்டார்.

1871 ஆம் ஆண்டு மார்ச்சு மாதம் 4 ஆம் தேதியன்று இலூயிசு டாக்சாட்டு இறந்தார்.

## மேற்கோள்கள்

## மேலும் வாசிக்க
* 

பகுப்பு:கொல்கத்தா எழுத்தாளர்கள்
பகுப்பு:1871 இறப்புகள்
பகுப்பு:1778 பிறப்புகள்
பகுப்பு:பிரித்தானிய மக்கள்
அவளுக்கென்ன அழகிய முகம்

**அவளுக்கென்ன அழகிய முகம்** (*Avalukkenna Azhagiya Mugam*) என்பது 2018 ஆம் ஆண்டு வெளியான இந்திய தமிழ் காதல் நகைச்சுவைத் திரைப்படமாகும். கேசவன் இயக்கிய இப்படத்தில் புதுமுகங்கள் பூவரசன், அனுபமா பிரகாஷ், விக்கி ஆதித்யன், சிவா, விஜய் கார்த்திக், சத்யா, நிவிஷா, ரூபாஸ்ரீ ஆகியோர் நடித்துள்ளனர்.

## நடிகர்கள்

*கிருஷ்ணனாக பூவரசன்
*காவ்யாவாக அனுபமா பிரகாஷ்
*அறிவழகனாக விக்கி ஆதித்யன்
*சபரியாக சிவன்
* ராகவனாக விஜய் கார்த்திக்
*சுனிதாவாக சத்யா
*நிவிஷா
*ரூபஸ்ரீ
*அறிவின் நண்பராக யோகி பாபு 
*காவ்யாவின் அப்பாவாக ரவி வெங்கட்ராமன்
*பவர் பாண்டியாக சீனிவாசன் 
*டி. பி. கஜேந்திரன்
*சுப்பு பஞ்சு அருணாச்சலம்
*அனு மோகன்
*பாண்டு
*பாண்டி ரவி
*சம்பத் ராம்
*நெல்லை சிவா
*பாய்ஸ் ராஜன்
*இந்து ரவி
*வெங்கல்ராவ்
*சுப்பராஜ்

## தயாரிப்பு
இயக்குனர் கேசவன் இதற்கு முன்பு கதிர், மு. களஞ்சியம் ஆகியோரிடம் உதவியாளராகப் பணியாற்றினார். இப்படத்தின் தலைப்பு *[[சர்வர் சுந்தரம்]]* (1964) படத்தில் இடமுபெற்ற பாடலை அடிப்படையாகக் கொண்டது.  இந்தப் படம் நான்கு வெவ்வேறு காதல் கதைகளை ஒன்றாகப் பின்னிப் பிணைந்துள்ளது.  இது துவக்கத்தில் ஒரு குறும்படமாக உருவாக்கப்பட்டது. 2015 மார்ச் மாதத்தில் இதன் படப்பிடிப்பு கிட்டத்தட்ட முடிந்தது. 

## வரவேற்பு
"காதல் பொழுதுபோக்கு என்று கூறப்படும் இந்தப் படம், பார்வையாளர்களைக் கவரத் தேவையான எதையும் தரவில்லை" என்று *[[தி டைம்ஸ் ஆஃப் இந்தியா]]வின்* ஒரு விமர்சகர் எழுதினார்.  *[[தி நியூ இந்தியன் எக்சுபிரசு|சினிமா எக்ஸ்பிரசின்]]* ஒரு விமர்சகர், "இந்த காதல் நகைச்சுவையில் மோசமான காதல் இருந்திருக்கவில்லையென்றால், *அவளுக்கென்ன அழகிய முகம்* இன்னும் சிறப்பாக இருந்திருக்கும்" என்று எழுதினார்.  *[[தி டைம்ஸ் ஆஃப் இந்தியா]]வின்* ஒரு விமர்சகர் படத்தின் பல அம்சங்களை நேர்மறையாக திறனாய்வு செய்தார். 

## மேற்கோள்கள்

## வெளி இணைப்புகள்
* 
பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பாலாடைக்கட்டி பாயாசம்

**பாலாடைக்கட்டி பாயாசம்**  (*Chhena kheeri)* (ஒடியா: ଛେନା ଖିରୀ) என்பது கிழக்கு இந்தியாவில் அமைந்துள்ள ஒடிசாவின் கடலோரப் பகுதியிலிருந்து தோன்றிய ஒரு இனிப்புப் பண்டம் ஆகும். இது பாயாசம் போன்றதாகும்.இது சேனா கீரி, சேனாகீர்  எனவும் அழைக்கப்படும். 

## செய்முறை

பாலாடைக்கட்டி பாயாசம், சேனா  எனப்படும் பாலாடைக்கட்டித் துண்டுகளை எண்ணெயில் பொரித்தெடுப்பதன் மூலம் செய்யப்படுகிறது. பொதுவாக இவற்றை பொரிப்பதற்கு நெய் பயன்படுத்தப்பட்டாலும், சமையல்கலைஞர்கள் பெரும்பாலும் அதற்கு மாற்றாகத் தாவர எண்ணெயைப் பயன்படுத்துகின்றனர். பொரித்தெடுத்த பாலாடைக்கட்டித் துண்டுகளைப் பாலும் சர்க்கரையும் கலந்த கலவையில் சேர்த்து, பாலின் அளவு சற்று வற்றி, அந்தப் பண்டம் 'இரப்டி' (rabdi) போன்ற கெட்டியான பதத்தை அடையும் வரை நன்கு கொதிக்க விடுகின்றனர். பரிமாறுவதற்கு முன், இக்கலவையில் ஏலக்காய்,குங்குமப்பூ மற்றும் உலர்ந்தபருப்பு வகைகள்  சேர்க்கப்பட்டுச் சுவையூட்டப்படுகிறது.

## மேலும் காண்க

* சேனா கஜா

* இரசகுல்லா

* சேனா போடா

* கீரா சாகரா

* இரசபாலி

* சேனா ஜிலேபி

* ஒடியா சமையல் முறை

## மேற்கோள்கள்

பகுப்பு:இந்திய இனிப்பு உணவுகள்
பகுப்பு:ஒடியா உணவுகள்
பகுப்பு:இந்திய உணவுகள்
பகுப்பு:இந்திய நொறுக்குத்தீனி வகைகள்
பகுப்பு:சாலையோர உணவுகள்
பூவுறையிதழ்

[thumb|ஒரு முதிர்ந்த மலரின், [பூவிதழ்|இதழ் வட்டம் என்பது அல்லி வட்டத்தையும்,  புல்லி வட்டத்தையும் கொண்டுள்ளது.]]
**பூவுறையிதழ்** (*ஆங்கிலத்தலைப்பு*) என்பது ஒரு பூவின் வெளிப்புற பாகங்களில் ஒன்றாகும். ஒரு பூவின் இதழ்களைப் புல்லி இதழ் அல்லது அல்லி இதழ் என எளிதாகப் பிரிக்க முடியாதபோது, இந்தச் சொல் பயன்படுத்தப்படுகிறது. எடுத்துக்காட்டாக, *பிளான்டுஃபோர்டியா* (*Blandfordia nobilis*) போன்ற தாவரங்களில் பூவின் பாகங்கள் ஒரே மாதிரியாக இருப்பதாலோ அல்லது அல்லி மற்றும் புல்லி இதழ்கள் வெவ்வேறு அடுக்குகளாக இருந்தாலும் தோற்றத்தில் ஒன்றாக இருப்பதாலோ இவ்வாறு அழைக்கப்படுகிறது.

## தோற்றம்
பூக்கும் தாவரங்களின் பரிணாம வளர்ச்சியில் பிரிக்கப்படாத இப்பூவுறையிதழ்களே, ஆரம்ப நிலை என்று கருதப்படுகிறது. உதாரணமாக, அம்போரெல்லா (Amborella) போன்ற தாவரங்கள் இத்தகைய இதழ்களைக் கொண்டுள்ளன. நவீன பூக்களில், வெளிப்புற அடுக்கு மொட்டுகளைப் பாதுகாக்கப் புல்லி இதழ்களாகவும், உட்புற அடுக்கு மகரந்தச் சேர்க்கையாளர்களை ஈர்க்க அல்லி இதழ்களாகவும் மாற்றம் பெற்றுள்ளன.  

## வடிவங்கள்
இப்பூவுறையிதழ்களை விவரிக்க மென்மையான முடிகள் கொண்டவை (pubescent) அல்லது மிகச்சிறிய முடிகள் கொண்டவை (puberulent) போன்ற சொற்கள் தாவரவியலில் பயன்படுத்தப்படுகின்றன. பூவிதழின் வடிவமானது, இலைகளின் வடிவத்தை விவரிக்கும் முறையிலேயே குறிப்பிடப்படுகிறது. லில்லி மற்றும் துலிப் போன்ற ஒருவித்திலை தாவரங்களில் இவை மிகவும் பொதுவாகக் காணப்படுகின்றன.

## மேற்கோள்கள்

பகுப்பு:தாவர உடற்கூற்றியல்